**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**ELŐTERJESZTÉS**

**a település környezetvédelmének szabályairól szóló önkormányzati rendeletre**

Martfű Város Önkormányzata Képviselő-testületének

2016. november 24-i ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség

Tárgyalás módja: nyilvános ülés

**Indokolás**

**a település környezetvédelmének szabályairól szóló**

**…./2016.(…..) önkormányzati rendelethez**

A Képviselő-testület az önkormányzati rendeletek felülvizsgálatáról szóló 47/2016.(IV.28.) határozatában 2016. december 31-i határidővel rendelte ela település környezetvédelmének szabályairól szóló 20/2008.(XI.28.) rendelet módosítását.

A magasabb rendű jogszabályok jelentős változása következtében a jelenleg hatályos önkormányzati rendelet több rendelkezése pontosításra szorul, illetőleg törlésre kerül.

A hulladékokról szóló 2012. évi CLXXXV. törvény 35. §- ban kapott felhatalmazás alapján önkormányzatunk megalkotta a hulladékgazdálkodási közszolgáltatásról szóló 9/2014. (IV. 9.) rendeletét ezért a település környezetvédelmi szabályiról szóló rendeletünkben az erre vonatkozó szabályozás, alapfogalmak meghatározása nem indokolt.

A környezet védelmének általános szabályairól szóló 1995. évi LIII. 48. § (4) bekezdés értelmében: *a települési önkormányzat képviselő – testületének hatáskörébe tartozik:*

*b) a háztartási tevékenységgel okozott légszennyezésre vonatkozó egyes sajátos, valamint az avar és kerti hulladék égetésére vonatkozó szabályok rendelettel történő megállapítása,*

Az élelmiszerláncról és hatósági felügyeletéről szóló 2008. évi XLVI. törvény 17. § (4) bekezdése tartalmazza a parlagfűre vonatkozó szabályt, ezért helyi rendeletben való szabályozása nem indokolt.

A nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 5/2015. önkormányzati rendeletünk tartalmazza a szabályozást, ezért a település környezetvédelmi szabályiról szóló rendeletünkben az erre vonatkozó szabályozás nem indokolt.

Fentiekre figyelemmel, a hatályban lévő rendelet hatályon kívül helyezése és új rendelet alkotása szükséges.

A környezet védelmének általános szabályairól szóló 1995. évi LIII. 48. § (3) bekezdésben foglaltaknak megfelelően a rendelet tervezetet véleményezésre megküldtük a Jász- Nagykun- Szolnok Megyei Kormányhivatal Környezetvédelmi és Természetvédelmi Főosztály számára.

1. §- hoz

A rendelet céljáról rendelkezik a §.

 2-5. §- hoz

Az ingatlanok és közterületek tisztántartására vonatkozó szabályozást tartalmazzák a §-ok, mind az állampolgárok, mind pedig az önkormányzat tekintetében.

 6. §- hoz

A járművek üzembentartóira vonatkozó előírásokról rendelkezik a §.

 7-8. §- hoz

A növényi hulladék ártalmatlanításáról rendelkezik a §.

9-11. §- hoz

A közhasználatú zöldterületek fenntartásával és kezelésével kapcsolatos szabályozásról rendelkeznek a §- ok.

 12. §- hoz

A növényzet telepítési távolságára vonatkozóan rendelkezik a §.

 13.. §- hoz

A hatályba lépésről és a hatályon kívül helyezésről rendelkezik a §.

Hatásvizsgálat

**a település környezetvédelmének szabályairól szóló**

**…./2016.(…..) önkormányzati rendelethez**

1. **Társadalmi-gazdasági, költségvetési hatása:**

Társadalmi-gazdasági hatás tekintetében a rendelet-tervezet elfogadásával hozzájárulunk a fenntartható fejlődés feltételeinek biztosításához.

Az önkormányzat költségvetésében a közterületek tisztántartásának, valamint a közhasználatú zöldterületek fenntartásának és kezelésének költségei minden évben rendelkezésre áll.

1. **Környezeti és egészségi hatása, következményei:**

A rendelet-tervezet elfogadásával hozzájárulunk az emberi egészség, a környezet elemeinek védelméhez.

1. **Adminisztratív terheket befolyásoló hatás:**

A rendelet elfogadása nem jár jelentős adminisztratív teherrel.

1. **A jogszabály megalkotásának szükségessége, a jogalkotás elmaradásának várható következményei:**

A rendelet-tervezet elfogadásával eleget teszünk a magasabb szintű jogszabályok előírásainak.

A rendelet megalkotásának elmaradása veszélyeztetheti a kialakult településképet, a településtisztaságot, rendezettséget.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Martfű, 2016. október 20.

Dr. Papp Antal

polgármester

Látta: Szász Éva

 jegyző